Billet Silver Metallic Blue Streak Bright Silver Clearcoat Metallic Bright White Clearcoat Brilliant Black Crystal Pearlcoat Brown Metallic Crystal Metallic Diamond Black Flame Red Clearcoat Pearl White Red Steel Metallic True Blue walnut brown metallic
Black brown Brown/Lt Frost Beige Cattle Tan/Black Diesel Gray/Black Indigo/Frost Lt Frost Beige/Brown
Buy It Now: $45,999
You Save: $6,376 103-jarige spog met wêreldrekord in atletiek | Maroela Media
Die 103-jarige Julia Hawkins neem deel aan die 50 m-wedloop by die 2019 Nasionale Senior Spele in Albuquerque, New Mexico (17 Junie 2019) (Foto: Brit Huckabay/National Senior Games Association via AP)
Julia “Hurricane” Hawkins (103) van Baton Rouge in Louisiana in die VSA, spog met ŉ splinternuwe wêreldrekord in haar afdeling – vir vroue ouer as 100. Sy het Maandag die 50 m-naellope by die Senior Spele in Albuquerque, New Mexico, in 46.07 sekondes kafgedraf.
Hawkins, ŉ voormalige juffrou, het in 2017 ook ŉ wêreldrekord opgestel toe sy in minder as 40 sekondes 100 m afgelê het. “Ek het gedink dit sal lekker wees om as 100-jarige 100 meter te hardloop,” het sy aan KRQE gesê.
Sy was nog altyd aktief, maar het eers in die ouderdom van 101 haar hardloopskoene aangetrek. Volgens haar help sport haar om haar liggaam en siel skerp te hou en sy het geen planne om vinnig haar skoene op te hang nie.
Sy het ŉ stuk grond van ongeveer 4 000 m² en 50 verskillende tipe bome. “Ek stap graag in my tuin. Ek werk graag aan die bome.”
Hawkins is nie vreeslik beïndruk met haar bynaam “Hurricane” nie. “Ek verkies veel eerder die ‘flower lady’.”
Sy hoop om ander persone aan te moedig om gesond te leef. “En dat mense sal besef dat jy enigiets op enige ouderdom kan doen.”
Meer as 13 000 atlete van oor die VSA heen het vanjaar ingeskryf vir die Nasionale Senior Spele wat van 14 Junie 2019 tot 25 Junie 2019 aangebied word. Altesaam 20 verskillende items word aangebied en die Spele word by 16 verskillende liggings gehou.
Lees meer hier: Albuquerque Journal
Die 103-jarige Julia Hawkins wen die 50 m-wedloop by die 2019 Nasionale Senior Spele in Albuquerque, New Mexico (17 Junie 2019) (Foto: Brit Huckabay/National Senior Games Association via AP)
Deelnemers in die kategorie 90+, insluitend die 103-jarige Julia Hawkins, ná hul 50 m-wedloop by die Nasionale Senior Spele in Albuquerque, New Mexico (17 Junie 2019) (Foto: Brit Huckabay/National Senior Games Association via AP)
Deel van: Atletiek, Gedoriewaar
Ek het gegoogle – sy het die 100 meter in 46.07 gedoen.. nie 50 meter nie. Sy lyk fantasties vir 103! Goeie voorbeeld vir ons almal.
Ja 100m klink meer realisties as 50m
Well done, dit moet gedoen wees!
Sy was seker die enigste in haar groepie vir die wedloop, 100 jaar oud en ouer. Want sjoe, dit wil gedoen wees. Dit sit nie in enige ou se broek nie